P r e d k l a d a c i a       s p r á v a

	Podľa vládou schváleného návrhu zákona, ktorým sa mení a dopĺňa zákon č. 575/2001 Z.z. o organizácii činnosti vlády a organizácii ústrednej štátnej správy v znení neskorších predpisov mali jednotlivé ministerstvá predložiť podľa uznesenia vlády č. 1287 zo                 4. decembra 2002 návrhy delimitačných protokolov na prijaté zmeny kompetencií ministerstiev.

	Pre Ministerstvo výstavby a regionálneho rozvoja SR z uznesenia vlády SR č. 1287/2002 vyplýva úloha B.5 spolu s podpredsedom vlády a ministrom hospodárstva predložiť na rokovanie vlády návrh delimitačných kompetencií v súvislosti s prechodom kompetencií v oblasti výroby stavebných látok a s tým spojeným prechodom majetku štátu a zamestnancov z Ministerstva výstavby a regionálneho rozvoja SR na Ministerstvo hospodárstva SR s účinnosťou od 1. apríla 2003.

	Keďže tento návrh delimitačných protokolov sa musí predložiť na vládu SR do          1. marca 2003, je jeho zmyslom preukázať vláde SR, že pri prechode uvedených kompetencií došlo u oboch ministerstiev k zhode. Návrh delimitačného protokolu vrátane jeho príloh preukazuje odpovedajúci počet pracovníkov, mzdových prostriedkov, ďalších výdavkov štátneho rozpočtu i hmotného a nehmotného majetku, ktoré budú presunuté na Ministerstvo hospodárstva SR.

	Na Ministerstvo hospodárstva SR bude presunutá i príslušná časť dokumentácie a finančných prostriedkov za oblasť ochrany a obrany štátu v prípade krízovej situácie, ktorá súvisí s úlohami zabezpečovanými cez oblasť výroby stavebných látok. Návrh delimitačného protokolu takto preukazuje, že sú medzi obidvoma ministerstvami vytvorené podmienky pre prechod kompetencie vo výrobe stavebných látok k 1. aprílu 2003. Návrh delimitačného protokolu podpíšu obidvaja ministri po schválení novely kompetenčného zákona v Národnej rade SR. V tomto smere je navrhnuté i príslušné uznesenie vlády SR.